Բացի ծրագրի շրջանակներում մեկ տարվա ընթացքում ձեռք բերված հաջողություններից, իր զեկույցի շրջանակներում Կ.Ղարաջյանը մանրամասն անդրադարձավ նաև Փորձաքննությունների ազգային բյուրոյի մյուս գործառույթներին, նշելով վերջինիս հսկայական գիտական պոտենցիալը՝ նմանատիպ ծրագրերի մասնակցության հեռանկարում, ինչը մեծ հետաքրքրություն առաջացրեց սեմինարի մասնակիցների մոտ: Մասնավորապես, բարձրացվեց Փորձաքննությունների ազգային բյուրոյի և Պրահայի քիմիական տեխնոլոգիաների ինստիտուտի հետագա ուղիղ գիտա-գործնական կապերի հաստատման հարցը: Սեմինարի ընթացքում քննարկվեցին նաև նախագծի շրջանակներում կատարվելիք գիտական հետազոտությունների հետ կապված հարցեր, ինչպես նաև անհրաժեշտ սարք-սարքավորումների ձեռք բերման և հետագա շահագործման օպտիմալ պայմանները, համաձայնեցվեց հետագա աշխատանքային գրաֆիկը՝ մինչև ընթացիկ տարվա վերջը: Քննարկվեցին նաև ծրագրի իրականացման հետ կապված կազմակերպչական և ֆինանսական հարցեր: Սեմինարի հաջորդ փուլում կազմակերպվեց այցելություն Պրահայի քիմիական տեխնոլոգիաների ինստիտուտի լաբորատորիաներ, ներկայացվեց տեղադրված սարք-սարքավորումները, կիրառվող նորագույն տեխնոլոգիաներն ու աշխատանքային գործընթացները: